《金陵怀古》
明代·宋讷

六代兴亡不用哀，登临胜有凤凰台。江山形势寒潮去，人物升沉夕照来。

白鹭洲边沙雁叫，乌衣巷口野花开。翠微亭外秦淮柳，为问青青几度栽。

作者简介：（1311—1390）元明间大名府滑县人，字仲敏。元顺帝至正进士。任盐山尹，弃归。明洪武二年，以儒士征，预修《礼》、《乐》诸书。事竣，不仕归。后以荐授国子助教，累迁文渊阁大学士、国子祭酒。严立学规，勤于讲解。十八年复开进士科，所取士，国子监生占三之二。卒谥文恪。有《西隐集》。